alexandrainst/scandi-wiki huggingface dataset:
Listi yfir HTTP-stöðukóða

HTTP-stöðukóði er tala sem vefþjónn sendir til þess sem biður um vefsíðuna til að hann viti hvort beiðnin hafi komist, skilist og verið framkvæmd. Talan er samsett úr tveim hlutum, flokknum (fyrsta tölustafurinn) og undirkóðanum (síðustu tveim tölustöfunum). Ef allt fóra að óskum er stöðu kóðinn 200.

Listinn hér að neðan virkar þannig að fyrst kemur stöðu kóðinn, svo venjuleg skilaboð sem fylgja (eins og „ekki fundin") lauslega snarað yfir á íslenzku og kannski útskýring á skilaboðunum.

1xx 
1xx skilar upplýsingum.

 100 „áfram"
-biður um búk beiðnir svosem í POST beiðnum.
 101 „skipta um samskiptastaðal"
 102 „vinn" (WebDAV)
 122 „slóð beiðnar of löng"
-viðbót frá Microsoft sem kemur fram í IE7 þegar URI (slóð) beiðnar er lengri en 2032 stafir.

2xx 
2xx gefur til kynna árangur.

 200 „allt í lagi"
-Allt gekk að óskum.
 201 „skapa"
-beiðnin hefur veri móttekin og nýtt svar er í vinnslu.
 202 „móttekið"
-Beiðnin hefur verið móttekin og samþykkt.
 204 „ekkert innihald"
-Beiðnin hefur verið móttekin en svarið inniheldur engin gögn.
 205 „yfirskrifið síðu"
 206 „hluta hlaðið niður"
-Athugið að aðeins hluta skjalsins hefur verið hlaðið niður.
 207 „margstatt" (WebDav)
-Margir stöðu kóðar eiga við, frá WebDav.
 210 „síðu breytt"
-Síðan er öðruvísi en upprunalega eintakið.

3xx 
3xx gefur til að kynna áframsendingu.

 300 „margir kostir"
 301 „endanlega flutt"
-síðan hefur verið flutt endanlega á aðra slóð.
 302 „flutt tímabundið"
-Síðan hefur verið flutt tímabundið á aðra slóð.
 303 „sjá annað"
 304 „óbreytt"
-Síðan er eins og upprunalega eintakið.
 305 „notið netgátt ("
 307 „tímabundin áframsending"
-Miðlarinn krefst þess að flytja þig tímabundið á aðra slóð.

4xx 
4xx gefur til kynna villu hjá biðlaranum, þ.e. vafranum í flestum tilvikum.

5xx 
5xx gefur til kynna villu hjá miðlaranum.

HTTP-stöðukóðar
Smyrill

Fyrir aðrar merkingar orðsins má sjá aðgreiningarsíðuna.

Smyrill er lítill ránfugl í fálkaættkvíslinni sem verpir í Norður-Ameríku, Evrópu og Asíu. 

Íslenski smyrillinn verpir á Íslandi og Færeyjum. Hann er algengasti íslenski ránfuglinn og er líkur fálka en miklu minni. Smyrill verpir í klettum og stundum í bröttum brekkum. Meirihluti stofnsins á Íslandi hefur vetursetu á Bretlandseyjum og Vestur-Evrópu.

Neðanmálsgreinar

Heimild
Jóhann Óli Hilmarsson. Íslenskur fuglavísir.  Mál og Menning. 2011.

Fálkungar
Staðfuglar á Íslandi
Ránfuglar
Uttar Pradesh

Uttar Pradesh (Hindí: उत्तर प्रदेश) er fjölmennasta ríki Indlands, með yfir 190 milljón íbúa sem flestir tala hindí. það er staðsett í Gangesdalnum og gerir fljótið það mjög frjósamt sem skýrir fólksfjöldann. Uttar Pradesh er jafnframt fjölmennasta stjórnsýslueining í heimi og hafa aðeins fimm lönd (Indland meðtalið) hærri íbúafjölda. Höfuðborg ríkisins er Lucknow.

Fylki Indlands
Púnjab

Púnjab er landsvæði í Suður-Asíu. Aðaltungumál íbúanna er púnjabíska. Svæðið skiptist í tvennt:
 Púnjab – fylki í Indlandi.
 Púnjab – hérað í Pakistan.

Landafræði Indlands
Vestur-Bengal

Vestur-Bengal (bengalska পশ্চিমবঙ) er eitt af ríkjum Indlands. Íbúafjöldinn er rúmlega 80 milljónir. Höfuðborg ríkisins er Kolkata sem einnig er ein sú stærsta á Indlandi.

Tengt efni 
 Bangladesh
 Bengal

Landafræði Indlands
Tilvitnun

Tilvitnun er það þegar einhver hefur orðrétt eftir öðrum setningarhluta, setningu eða jafnvel fleiri setningar. Í texta er algengt að aðgreina tilvitnanir frá öðrum texta með gæsalöppum eða inndrætti þegar um er að ræða lengri texta. 

Í hugverkarétti er almennt gerð undanþága fyrir tilvitnanir, en þá er skilyrði að tilvitnunin sé ekki uppistaða þess verks sem inniheldur hana og að vísað sé til höfundar með venjubundnum hætti. 

Tilvitnanir
Samskipti
Vifta (tölvubúnaður)

Vifta er tölvubúnaður til að kæla tölvur. Hún situr í tölvukassanum, bæði í borðtölvum og fartölvu, og dregur loft inn í kassann til kælingar. Henni stýrir hitaskynjari. Tilgangur viftunnar eru að kæla þá íhluti tölvunnar (t.d. örgjörva, móðurborð eða skjákort) sem framleiða hita og gætu skemmst við ofhitnun.

Tölvuíhlutir
Vefþjónn

Vefþjónn er netþjónn (miðlari) sem miðlar gögnum á vefinn með HTTP-samskiptastaðlinum. Vefþjónar eru venjulega með DNS nafn sem byrjar á „www“ sem stendur fyrir World Wide Web, líklegast nefnt eftir fyrsta vafranum - WorldWideWeb. Dæmi um vefþjón eru http://www.wikipedia.org/ og http://is.wikibooks.org/.
Íhaldsflokkurinn (Bretland)

Flokkur íhaldsmanna og sambandssinna (enska: Conservative & Unionist Party) sem er betur þekktur sem Íhaldsflokkurinn (Conversative Party) er breskur stjórnmálaflokkur. Hann var á rætur að rekja aftur til ársins 1678 en var formlega stofnaður árið 1834. Í daglegu tali eru þeir oft kallaðir Tories.

Helstu stefnur flokksins eru íhaldsstefna, bresk sambandsstefna, frjálslynd íhaldsstefna og thatcherismi.

Winston Churchill og Margaret Thatcher voru forsætisráðherrar fyrir flokkinn. Rishi Sunak er núverandi forsætisráðherra Breta fyrir Íhaldsflokkinn.

Breskir stjórnmálaflokkar
Stofnað 1834
Akólí

Akólí er nílósaharamál mál talað af hálfri milljón manna í Norður-Úganda og Suður-Súdan.

Nílósaharamál
Flores

Flores er eyja í Asóreyjaklasanum og tilheyrir Portúgal. Hún er vestust þeirra og er þar með vestasti landshluti Evrópu. Á Flores búa um 4000 manns, flestir í bænum Santa Cruz, sem er á norðausturhluta eyjarinnar. Á miðri vesturströndinni er bærinn Faja Grande, sem er vestasti bær Evrópu. Þar búa um 200 manns. Um 4 kílómetra norð-norðvestur af Faja Grande rís gígtappinn Ilhéu do Monchique úr hafinu. Hann er vestasti klettur Evrópu. Hnattstaða hans er 39°29'43N, 31°16'30V.

Asóreyjar
Arktíka

Arktíka var meginland sem myndaðist fyrir 2,5 milljörðum ára á Nýupphafsöld. Arktíka var mynduð úr Kanada- og Síberíujarðflekunum og er nú um það bil þar sem Norðurslóðir eru. 

Arktíka var hluti af risameginlandinu Ródiníu, ásamt Atlantíku og Nenu fyrir um einum milljarði ára. Þegar meginlandið gliðnaði í sundur hélst Arktíka að mestu á norðlægum breiddum. 

Söguleg meginlönd
Upphafsöld
Frumlífsöld
Vifta

Vifta er rafknúinn vélbúnaður sem notaður er til að koma hreyfingu á loft eða annað gas. Viftur hafa oft viftuspaða sem snúast á öxli sem rafmangsdrifinn. Þær skiptast í viftur sem snúast á öxli og miðflóttaaflsviftur.

Tengt efni 
 Tölvuvifta

Tækni
Guðsgjafaþula

Guðsgjafaþula er síðasta skáldsaga Halldórs Laxness. Sagan er byggð á síldarævintýri millistríðsáranna og er talið næsta víst, að Óskar Halldórsson síldarspekúlant, sé fyrirrmynd höfuðpersónu sögunnar, Íslands-Bersa.

Skáldsögur eftir Halldór Laxness
Unnur Jökulsdóttir

Unnur Þóra Jökulsdóttir (f. 1955 í Reykjavík) er íslenskur rithöfundur, sem er meðal annars þekkt fyrir bækur sínar og Þorbjörns Magnússonar um siglingar á skútunni Kríu yfir Atlantshafið og Kyrrahafið. Unnur hlaut Hin íslensku bókmenntaverðlaun og Fjöruverðlaunin fyrir bókina Undur Mývatns sem kom út árið 2017.

Bækur Unnar 
 Kjölfar Kríunnar (með Þorbirni Magnússyni) (Mál og menning 1989)
 Kría siglir um Suðurhöf (með Þorbirni Magnússyni) (Mál og menning 1993)
 Eyjadís (Mál og menning 2003)
 Íslendingar (Icelanders) (með Sigurgeiri Sigurjónssyni) (Forlagið 2004)
 Hefurðu séð huldufólk (Mál og menning 2007)
 Ísland í allri sinni dýrð (með Erlend og Orsolya Haarberg) (Forlagið 2012)
 Undur Mývatns. Um fugla, flugur, fiska og fólk (Mál og menning 2017)

Íslenskir rithöfundar

Íslenskar konur
Handhafar íslensku bókmenntaverðlaunanna
Handhafar Fjöruverðlaunanna
Clerks II

Clerks II er grínmynd frá árinu 2006 eftir leikstjórann og leikarann Kevin Smith.

Bandarískar kvikmyndir
Kvikmyndir frumsýndar 2006
Tækifærissýking

Tækifærissýking er sýking orsökuð af örveru sem að öllu jöfnu er ekki sýkill í því umhverfi sem hún venjulega þrífst í. Almennt má segja að tækifærissýklar valdi ekki sýkingum í einstaklingum með óskerta ónæmisstarfsemi. Skerðing á starfsemi ónæmiskerfisins, hvort sem hún er af völdum sjúkdóma eða annarra þátta, skapar tækifæri til sýkingar. Tækifærissýkingar geta einnig orðið í einstaklingum með óskerta ónæmisstarfsemi ef ytri þættir verða til þess að örveran nær að vaxa og dafna í þeim hlutum líkamans sem eru henni alla jafna lokaðir. Dæmi um slíka tækifærissýkingu er þegar sár á húð verða til þess að gerlar berast af húðinni í blóðrásina og þaðan til annarra vefja líkamans.

Orsakir 
Ónæmisskerðing eða ónæmisbæling getur m.a. orðið vegna:
 Næringarskorts
 Þrálátra sýkinga
 Ónæmisbælandi lyfja
 Sýklalyfja
 Lyfjameðferðar krabbameinssjúklinga
 Alnæmis eða HIV-sýkingar
 Erfðagalla
 Þungunar

Algengar tækifærissýkingar 
Meðal algengra tækifærissýkla má nefna:

 Escherichia coli
 Pneumocystis jirovecii 
 Candida albicans
 Staphylococcus aureus
 Streptococcus pyogenes
 Pseudomonas aeruginosa
 Acinetobacter baumanni
 Toxoplasma gondii
 Listeria monocytogenes

Sjúkdómar
Ónæmisfræði
Örverufræði
Væringjar

Væringjar voru norrænir víkingar sem voru á mála hjá keisaranum í Miklagarði í kringum árið 1000. Orðið var einnig haft í byrjun 20. aldar um unga Íslendinga sem fóru utan að leita sér fjár og frama meðal stórþjóða heimsins (sbr. Einar Benediktsson).

Tenglar 
 Hvert safna Væringjar bókum?; grein í Lesbók Morgunblaðsins 1952
 Á slóð hornbogans; grein í Lesbók Morgunblaðsins 2000
 Hvaðan var hringbogi Þórmóðs Þjóstarssonar?; grein í Lesbók Morgunblaðsins 2000
Stórhættulega strákabókin

Stórhættulega strákabókin er bresk handbók fyrir drengi skrifuð af bræðrunum Conn og Hal Iggulden. Meðal kafla í bókinni eru t.d. „Nauðsynlegur útbúnaður“, „Besta pappírsskutla í heimi“, „Sjö undur fornaldar“ og „Hnútagerð“. Bókin kom fyrst út árið 2006. Hún kom út staðfærð í íslenskri þýðingu árið 2008.

Handbækur fyrir börn
Drengjabækur
Nimis

Nimis (eða Nímis) (latína: of mikið, úr hófi keyrandi) er listaverk - þó sumir deili þar um - sem stendur við Kullaberg við suðvesturströnd Svíþjóðar. Kullaberg er sérkennileg klettaborg í Hauganesbæ (sænska: Höganäs kommun) í Skáni. Nimis er aðallega gert úr rekaviði.

Listaverkið, sem listamaðurinn kallar skúlptúr, er eftir Lars Vilks og hófst hann handa við verkið um 1980 og er enn í byggingu (árið 2008). Lars Vilks hefur síðan stofnað til fríríkis, sem hann nefnir Ladonien, og spannar það svæðið í kringum listaverkið.

Tengt efni 
 Arx
 Ladonien
 Omfalos

Tenglar 
 Kofalist og sænska kerfið; grein í Morgunblaðinu 1985

de:Ladonien#Geschichte
Garðaskóli

Garðaskóli (áður Gagnfræðiskóli Garðahrepps) er grunnskóli á unglingastigi, staðsettur í Garðabæ. Skólastjóri Garðaskóla er Jóhann Skagfjörð Magnússon. Innan veggja Garðskóla er einnig hýstur alþjóðlegur skóli og félagsmiðstöð, Garðalundur.

Íslenskir grunnskólar
Ringo Starr

Ringo Starr (listamannsnafn Richard Starkey) (fæddur 7. júlí 1940, Liverpool) er enskur tónlistarmaður, söngvari, textahöfundur og leikari sem varð frægur sem trommuleikari Bítlanna.

Ringo Íslandsfari 
Ringo Starr hefur þrisvar komið til Íslands. Í fyrsta skiptið spilaði hann með Stuðmönnum á Verslunarmannahelgi í Atlavík árið 1984, og í annað skiptið kom hann 2007 til að heiðra minningu John Lennon vegna vígslu Friðarsúlunnar í Viðey. Í þriðja skiptið kom hann árið 2010 til að minnast John Lennon sem hefði orðið sjötugur það ár hefði hann lifað.

Bítlarnir
Breskir tónlistarmenn
Kynferðistvíbreytni

Kynferðistvíbreytni (eða kynferðistvímyndun og stundum kallað eingöngu tvíbreytni eða tvímyndun) er það þegar gagnstæð kyn sömu tegundar eru frábrugðin að stærð og/eða útliti. Gott dæmi um kynferðistvíbreytni tegundar er stokköndin, en blákollurinn (stokkandarsteggurinn) er mjög frábrugðin kollunni.
Skilaboðaskjóðan

Skilaboðaskjóðan er ævintýrasöngleikur byggður á samnefndri bók Þorvaldar Þorsteinssonar sem kom út árið 1986 og naut mikilla vinsælda. Söngleikurinn var frumsýndur á stóra sviði Þjóðleikhússins í nóvember árið 1993 í leikstjórn Kolbrúnar Halldórsdóttur og sló í gegn. Jóhann G. Jóhannsson, tónlistarstjóri Þjóðleikhússins, samdi tónlist fyrir verkið við texta Þorvaldar og vorið 1994 kom út geisladiskur með tónlistinni í flutningi leikara og hljómsveitar leikhússins.

Skilaboðaskjóðan var aftur sett á svið í Þjóðleikhúsinu í nóvember 2007 í leikstjórn Gunnars Helgasonar. Í september 2013 flutti Sinfóníuhljómsveit Íslands verkið í tónleikauppfærslu ásamt fjórum einsöngvurum og kór.

Sagan 
Skilaboðaskjóðan segir frá Putta og Möddumömmu sem eiga heima í Ævintýraskóginum þar sem öll ævintýrin gerast. Þegar Nátttröllið rænir Putta til að breyta honum í tröllabrúðu, sameinast allir íbúar skógarins um að bjarga honum áður en sólin sest. En nornin, úlfurinn og stjúpan vilja ekki vera með og þá eru góð ráð dýr.

Leikarar árið 1993 
 Maddamamma saumakona – Margrét Pétursdóttir
 Putti litli sonur hennar – Harpa Arnardóttir
 Dreitill skógardvergur – Jón St. Kristjánsson
 Snigill njósnadvergur – Erling Jóhannesson
 Stóridvergur – Margrét Guðmundsdóttir
 Skemill uppfinningadvergur – Björn Ingi Hilmarsson
 Litli dvergur – Stefán Jónsson
 Nornin – Felix Bergsson
 Úlfurinn – Hinrik Ólafsson
 Stjúpan – Jóhanna Jónas
 Hans – Maríus Sverrisson
 Gréta – Sóley Elíasdóttir
 Rauðhetta – Vigdís Gunnarsdóttir
 Mjallhvít – Arndís Halla Ásgeirsdóttir

Leikarar árið 2007 
 Maddamamma saumakona – Ólafía Hrönn Jónsdóttir
 Putti litli sonur hennar – Árni Beinteinn Árnason / Hrafn Bogdan Haraldsson
 Dreitill skógardvergur – Rúnar Freyr Gíslason
 Snigill njósnadvergur – Sigurður Hrannar Hjaltason
 Stóridvergur – Þórir Sæmundsson
 Skemill uppfinningadvergur – Hjalti Rögnvaldsson
 Litli dvergur – Friðrik Friðriksson
 Nornin – Ívar Helgason
 Úlfurinn – Jóhannes Haukur Jóhannesson
 Stjúpan – Þórunn Lárusdóttir
 Hans / Nátttröllið – Stefán Hallur Stefánsson
 Gréta – Sara Marti Guðmundsdóttir
 Rauðhetta – Birna Hafstein
 Mjallhvít – Esther Talía Casey
 Hjálparsveit – Eygló Ásta Þorgeirsdóttir, Guðbjörg Hilmarsdóttir, Hafdís Helga Helgadóttir, Inga Huld Hákonardóttir, María Ólafsdóttir, Ólöf Kristín Þorsteinsdóttir, Unnur Eggertsdóttir, Þórdís Björk Þorfinnsdóttir

Hljómsveit Skilaboðaskjóðunnar 
 Flauta og piccolo flauta – Martial Nardeau / Dagný Marinósdóttir
 Óbó, enskt horn og altsaxófónn – Peter Tompkins / Kristján Þ. Stephensen
 Klarinett, bassaklarinett og baritónsaxófónn – Kjartan Óskarsson / Rúnar Óskarsson
 altsaxófónn, sópransaxófónn, altflauta og flauta – Sigurður Flosason / Haukur Gröndal
 Kontrabassi – Þórður Högnason/Birgir Bragason
 Slagverk – Pétur Grétarsson / Einar Scheving
 Píanó og tónlistarstjórn – Jóhann G. Jóhannsson

Heimildir 
 Þjóðleikhúsið á síðu 17
 Bjartur.is – skilaboðaskjóðan

Íslenskar barnabækur
Íslensk leikrit
British Airways

British Airways plc () er breskt flugfélag og eitt af stærstu flugfélagum Evrópu. Aðalflugvellir félagsins eru London Heathrow og London Gatwick. British Airways-hópurinn var myndaður þann 1. september 1974 úr BOAC og BEA. Þessi tvö fyrirtæki voru leyst upp þann 31. mars 1974 og sameinuð til að mynda BA. Fyrirtækið var einkavætt í febrúar 1987. British Airways er skráð í kauphöllina í London og er hluti af FTSE 100 vísitölunni.

Bresk flugfélög
Óðaverðbólga

Óðaverðbólga er tegund verðbólgu sem fer gjörsamlega úr böndunum. Ekki er talað um óðaverðbólgu nema mánaðarleg verðbólga mælist yfir 50%.

Eitt þekktasta dæmi óðaverðbólgu er sú sem geisaði í Weimar lýðveldinu (Þýskalandi). Árið 1923 fékkst brauðhleifur sem var pund á þyngd fyrir 3 milljarða marka, pund of kjöti 36 milljarða og bjórglas 4 milljarða á flestum stöðum.

Tengt efni 
 Verðbólga í Weimar-lýðveldinu

Hagfræði
Verðbólga í Weimar-lýðveldinu

Verðbólga í Weimar-lýðveldinu var tímabil óðaverðbólgu í Þýskalandi (á þeim tíma Weimar-lýðveldið) frá 1921 til 1923. Óðaverðbólgan í Weimar-lýðveldinu var ekki fyrsta óðaverðbólgan, eða var ekki fyrsta óðaverðbólgan í Evrópu í þriðja áratugnum. Hins vegar var hún ein af frægum tilfellum óðaverðbólgu í sögunni.

Hagfræði
Saga Þýskalands
Internet Group Management Protocol

Internet Group Management Protocol (IGMP) er samskiptastaðall sem er notaður til að halda utanum IP multicast hópa. IGMP er notað af IP miðlum (netþjónum) og beinum.

Samskiptastaðlar
Einstaklingsnet

Einstaklingsnet (enska: Personal Area Network) er tölvunet í einstaklingsstærð, þ.e.a.s. tengir saman tvö eða fleiri tæki saman á svæði sem jafngildir lítilli skrifstofu eða svo.

Tölvunet
Tölvunarfræði
Jakobína Johnson

Jakobína Johnson (fædd: Sigurbjörnsdóttir) (24. október 1883 – 7. júlí 1977) var vesturíslensk skáldkona og þýðandi. Hún fluttist 5 ára til vesturheims, og bjó fyrsti í Winnipeg og víðar í Manitoba, en síðar í Seattle í Bandaríkjunum þar sem hún lést. Hún þýddi mörg íslensk ljóð á ensku.

Tenglar 
 Jakobína Johnson skáldkona; grein í Óðni 1935

Íslenskir þýðendur
Vestur-Íslendingar
Perth

Um borgina í Skotlandi sem ástralska borgin er nefnd eftir, sjá Perth (Skotlandi).

Perth er með stærri borgum Ástralíu og höfuðborg fylkisins Vestur-Ástralía. Íbúar Perth eru 1,5 milljón.

Borgir í Ástralíu
Biðlari

Í tölvunarfræði er biðlari tölva eða hugbúnaður sem sækir upplýsingar til einhvers miðlara (annars hugbúnaðar eða tölvu í öðru tölvukerfi) í gegnum tölvunet. Biðlari getur líka hegðað sér sem miðlari þegar hann hefur náð í gögnin og sent önnur til baka. Tölva flokkast ekki sem miðlari þótt hún sendi beiðni um gögn eða svar um að gögnin hafi borist samkvæmt samskiptastaðli.

Tenglar 
 Miðlari
 Tölvunet
 Internetið
 TCP/IP

Biðlarar
Tölvunet

Tölvunet er hópur samtengdra tölva. Tölvunet er hægt að nota til að deila upplýsingum og gögnum á stafrænu formi. Tölvunet er hægt að flokka í flokka eftir stærð og gerð. Með gerð er bæði átt við gerð einingana sem tengir tölvurnar saman og samskiptastaðlana sem tölvurnar nota. Hér á eftir eru nokkrir flokkar tölvuneta eftir stærð:
 einstaklingsnet (e. PAN, personal area network)
 staðarnet (e. LAN, local area network)
 miðlungsnet (e. MLA, mid-level area network)
 víðnet (e. WAN, wide area network)
 heimsnet (e. MBWA, mobile broadband wireless access)
 fjölnet (e. GAN, global area network)
 sýndareinstaklingsnet (e. VPAN, virtual personal area network)

Tegundir

Einstaklingsnet 

Einstaklingsnet eru tölvunet sem ná yfir mjög lítið svæði. Dæmi um einstaklingsnet er samtenging tveggja tölva sem eru við hlið hver annarar. Einnig er það oftast einstaklingsnet þegar skipst er á gögnum í gegnum Bluetooth.

Staðarnet 

Staðarnet eru tölvunet sem ná yfir lítið svæði svo sem heimili, skrifstofu eða skrifstofubyggingar. Uppbygging staðarneta er oftast á þá leið að einn netþjónn sér um uppihald netsins þó einnig séu til aðrar gerðir staðarneta eins og jafningjanet sem styðjast við samskiptastaðla á borð við IP.

Víðnet 

Víðnet er skilgreint sem tölvunet sem nær yfir stórt svæði. Víðnet getur samanstaðið af mörgum minni netum, staðarnetum, sem hafa samskipti sín á milli með beinum. Víðnet eru notuð til að sameina mörg önnur net þannig að hægt sé að hafa samskipti á milli þessara annars aðskildu neta, staðarneta.

Heimildir 
 

Tölvunet
Brauðmolaslóð

Brauðmolaslóð er sérstök tegund leiðsagnar sem notuð er í viðmóti. Tilgangur hennar er að gefa notendum þann möguleika að sjá núverandi staðsetningu þeirra innan forrita eða skjala. Nafn hugtaksins kemur úr ævintýrinu Hans og Grétu.

Ytri tenglar 
 Breadcrumb Navigation - Statistics  by Heidi Adkisson, 2002.
 Breadcrumb Navigation:  Further Investigation of Usage  by Bonnie Lida Rogers and Barbara Chaparro, 2003
 Influence of Training and Exposure on the Usage of Breadcrumb Navigation  by Spring S. Hull, 2004
 Location, Path & Attribute Breadcrumbs  by Keith Instone
 Breadcrumb Navigation Deployment in Retail Web Sites by Sean Aery, 2007

Myndrænt viðmót
Viðmótstækni
Widgets
Taylor Momsen

Taylor Michel Momsen (fædd 26. júlí 1993) er bandarísk leikkona, tónlistarmaður og fyrirsæta. Hún leikur persónuna Jenny Humphrey í þættinum Gossip Girl. Hún er einnig þekkt fyrir hlutverk sitt sem Cindy Lou Who í Þegar Trölli stal jólunum og fyrir að vera forsprakki rokkhljómsveitarinnar The Pretty Reckless.

Umfjöllun

Æska 
Taylor Momsen fæddist í St. Louis í Missouri og er dóttir Collette og Michale Momsen. Þar gekk hún í Our Lady of Lourdes-skólann og bjó í Potomac í Maryland þar sem hún gekk í Herbert Hoover miðskólann. Yngri systir hennar,Sloane Momsen, er líka leikkona. Momsen gekk í Professional Performing Arts menntaskólann (P.P.A.S.) í New York borg. Hún hefur einnig æft dans.

Ferill 
Hún byrjaði að leika þriggja ára, í auglýsingu fyrir Shake 'N' bake. Síðan fékk hún hlutverk í The Prophet's-leiknum. Árið 2000 fékk Taylor hlutverk Cindy Lou Who í myndinni How The Grinch Stole Christmas. Tveimur árum seinna fékk hún hlutverk í tveimur kvikmyndum: Hans og Gréta, þar sem hún lék Grétu, og Spy Kids 2: Eyja Týndra Drauma, þar sem hún lék Alexöndru, dóttur forsetans.

Ferill Taylor stóð tæpt í yfir þrjú ar, þangað til hún fékk aðalhlutverkið í sjónvarpsþáttaröðinni Misconceptions en þættirnir voru aldrei sýndir. Árið 2002 söng Momsen lögin Rúdólf með rauða nefið og One Small Voice, með Myru og Camille Winbush fyrir School's Out! Christmas. Momsen lék´i kvikmyndinni Save Shiloh (2006) og Underdog (2007). Hún fór í prufur fyrir aðalhlutverkið í Hannah Montana og var hún meðal þriggja efstu en Miley Cyrus fékk hlutverkið. Síðan 2007 hefur hún leikið Jenny Humphrey í sjónvarpsþáttaröðinni Gossip Girl en þættirnir eru byggðir á samnefndum bókum eftir Cecily von Ziegesar. Áætlað er að Momsen verði fjarverandi stóran hluta 4. þáttaraðarinnar vegna þess að persónan fékk mikinn söguþráð í lok þriðju þáttaraðar.

Í júní 2008, fjórtán ára að aldri, skrifaði Momsen undir samning við IMG-módelskrifstofuna. Í mars 2009 sagði Momsen í viðtali við tímaritið OK! að bandið hennar, The Pretty Reckless hefði nýlega skrifað undir samning við Interscope-plötufyrirtækið. Hún sagði einnig að hún skrifaði öll lögin, syngi og spilaði á gítar á plötunni. Momsen lenti í 76. sæti á lista People yfir 100 fallegasta fólkið.

Heimildir 

Bandarískir leikarar
Bandarískar fyrirsætur
Félagsháttafræði

Félagsháttafræði er aðferð í félagsfræði sem gengur út á að lýsa (en ekki skýra eða leggja mat á) þeim aðferðum sem fólk beitir við að skilja, skapa og viðhalda eigin samfélagsskipan með samskiptum sín á milli frá degi til dags. Hugtakið var búið til af bandaríska félagsfræðingnum Harold Garfinkel á 6. áratug 20. aldar. Garfinkel byggði þessa aðferð á hugmyndum Alfred Schütz sem aftur byggði kenningar sínar í félagsvísindum á fyrirbærafræði Edmund Husserl og víxlverkunarhyggju William James. Hann leit á félagsháttafræði sem aðgreinda frá hefðbundinni félagsfræði; munurinn fælist í því að meðan félagsfræði lýsir fyrirfram gefnum félagslegum veruleika með sérfræðihugtökum, þá lýsir félagsháttafræði þeim aðferðum og hugtökum sem fólk notar við hversdagslegar aðstæður til að skapa og skilgreina eigin félagslega veruleika.

Félagsfræði
Lögbirtingablaðið

Lögbirtingablaðið er íslenskt tímarit þar sem birtast auglýsingar frá íslenskum stjórnvöldum vegna dómsmála, uppboða á vegum ríkisins, kröfulýsingar, stofnun og aflagningu félaga og annað það sem stjórnvöld vilja birta annað en lög og reglugerðir sem eru birt í Stjórnartíðindum. 

Lögbirtingablaðið kom fyrst út í byrjun árs 1908 en áður höfðu stjórnvöld haft þann háttinn á að bjóða út birtingu auglýsinga. Hannes Hafstein bar fram frumvarp um sérstakt Lögbirtingablað þar sem ýmsum þótti óhentugt að birtingarstaður auglýsinga gæti breyst frá ári til árs og eins þótti stjórninni óviðeigandi að birta auglýsingar í sumum dagblöðunum af pólitískum ástæðum. Frumvarpinu var mótmælt meðal annars á þeirri forsendu að með því yrði ríkissjóður ekki aðeins af tekjum vegna uppboðsins heldur þyrfti líka að bera hallann af rekstri blaðsins. Frumvarpið var þó samþykkt árið 1907. 

Frá árinu 2002 hefur blaðið verið aðgengilegt á Vefnum og 2005 var ákveðið að hætta prentútgáfu þess þótt áfram verði hægt að panta prentuð eintök.

Heimildir

Tenglar
 Lögbirtingablaðið

Íslenska ríkið
Íslenskir netmiðlar